P6_TA(2005)0128

Merikeele varud *

Euroopa Parlamendi õigusloomega seotud resolutsioon ettepaneku kohta võtta vastu nõukogu määrus, millega kehtestatakse La Manche'i väina läänosa ja Biskaia lahe merikeele varude taastamise meetmed (KOM(2003)0819 - C5-0047/2004 - 2003/0327(CNS))

(Nõuandemenetlus)

Euroopa Parlament,

- võttes arvesse komisjoni ettepanekut nõukogule (KOM(2003)0819) [1];

- võttes arvesse EÜ asutamislepingu artiklit 37, mille alusel nõukogu konsulteeris Euroopa Parlamendiga (C5-0047/2004);

- võttes arvesse kodukorra artiklit 51;

- võttes arvesse kalanduskomisjoni raportit (A6-0050/2005);

1. kiidab komisjoni ettepaneku muudetud kujul heaks;

2. palub komisjoni oma ettepanekut vastavalt muuta, järgides EÜ asutamislepingu artikli 250 lõiget 2;

3. palub nõukogul Euroopa Parlamenti teavitada, kui nõukogu kavatseb kõrvale kalduda Euroopa Parlamendi poolt vastu võetud tekstist;

4. palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;

5. teeb presidendile ülesandeks edastada Euroopa Parlamendi seisukoht nõukogule ja komisjonile.

KOMISJONI ETTEPANEK | EUROOPA PARLAMENDI MUUDATUSETTEPANEKUD |

Muudatusettepanek 1

Pealkiri

Nõukogu määrus, millega kehtestatakse La Manche'i väina lääneosa ja Biskaia lahe merikeele varude taastamise meetmed | Nõukogu määrus, millega kehtestatakse La Manche'i väina lääneosa ja Biskaia lahe merikeele varude majandamiskava (Selle muudatusettepanekuga kaasneb kalavarude olukorda puudutavate põhjenduste ja taastamiskava puudutavate viidete muutmine kogu tekstis.) |

Muudatusettepanek 2

Põhjendus 1

1) Rahvusvahelise Mereuurimise Nõukogu (ICES) äsjases teaduslikus arvamuses osutati, et ICESi jaotiste VIIe, VIIIa ja VIII b merikeele varusid on tabanud kalastussuremus, mis on vähendanud täiskasvanud isendite kogust meres sellisel määral, et varud pole suutelised end ise taastootma ja on seepärast hävimisohus. | kustutatud |

Muudatusettepanek 3

Põhjendus 2

2) Tuleb võtta meetmed, et kehtestada mitmeaastased varude taastamiskavad nõukogu 20. detsembri 2002. aasta määruse (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise artikli 5 alusel. | 2) Tuleks võtta kalavarude majandamise meetmed nõukogu 20. detsembri 2002. aasta määruse (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta artikli 6 alusel. |

Muudatusettepanek 4

Põhjendus 3

3) Kavade eesmärk peab olema kalavarude taastamine turvalise bioloogilise piirini viie kuni kümne aasta jooksul. | 3) Kavade eesmärk peab olema kalavarude turvalise bioloogilise piiri säilimise tagamine. |

Muudatusettepanek 5

Põhjendus 3 a (uus)

| 3 a) Uue ühise kalanduspoliitika eesmärk on võimaldada vee-elustiku varude säästvat kasutamist, võttes tasakaalustamiseks arvesse keskkondlikke, ühiskondlikke ja majanduslikke mõjusid. |

Muudatusettepanek 6

Põhjendus 3 b (uus)

| 3 b) Kava rakendamisel peavad komisjon ja liikmesriigid tagama piirkondlike nõuandekomiteede ja muude sidusrühmade täieliku osalemise kava elluviimisel. |

Muudatusettepanek 7

Põhjendus 5

5) Kalanduse teadus-, tehnika- ja majanduskomitee (STECF) ja Rahvusvaheline Mereuurimise Nõukogu (ICES) hinnangud kõnealuste kalavarude absoluutsuuruse kohta on liiga ebakindlad, et neid saaks taastamise eesmärkidena kasutada: seega on eesmärgid vaja sõnastada kalastussuremuse määrana. | kustutatud |

Muudatusettepanek 8

Põhjendus 6

6) Nende eesmärkide saavutamiseks tuleb kontrollida kalastussuremuse määra nii, et oleks väga tõenäoline, et see suremus väheneks aasta-aastalt. | kustutatud |

Muudatusettepanek 9

Põhjendus 8

8) Kui kalavarud on taastatud, tuleb nõukogul komisjoni ettepanekul otsustada, milliseid järelmeetmeid vastavalt (EÜ) määruse nr 2371/2002 artiklile 6 võtta. | kustutatud |

Muudatusettepanek 10

Artikkel 2

Taastamiskava eesmärk on taastada kõnealused merikeele varud nii, et need oleksid ohututes bioloogilistes piirides. | Majandamiskava eesmärk on hooldada kõnealuseid merikeele varusid nii, et need oleksid ohututes bioloogilistes piirides. |

Muudatusettepanek 12

Artikli 3 lõige 2

2. Kui komisjon täheldab iga-aastase hindamise käigus, et artiklis 2 nimetatud eesmärk on ükskõik millise kõnealuse merikeelevaru osas saavutatud, otsustab nõukogu kvalifitseeritud häälteenamusega asendada kõnealuse kalavaru käesoleva määrusega ette nähtud taastamiskava määruse (EÜ) nr 2371/2002 artiklis 6 sätestatud majandamiskavaga. | kustutatud |

Muudatusettepanek 13

Artikli 3 lõige 3

3. Kui komisjon täheldab iga-aastase hindamise käigus, et kui ükskõik millise kõnealuse merikeele varu puhul ei ole täheldatav rahuldav taastumine, otsustab nõukogu komisjoni ettepanekul kvalifitseeritud häälteenamusega võtta täiendavaid ja/või muud tüüpi meetmeid, et tagada kõnealuse kalavaru taastumine. | 3. Kui komisjon täheldab iga-aastase hindamise käigus, et kui ükskõik millise kõnealuse merikeele varu puhul on täheldatav hävimisoht, otsustab nõukogu komisjoni ettepanekul kvalifitseeritud häälteenamusega võtta täiendavaid ja/või muud tüüpi meetmeid, et tagada kõnealuse kalavaru taastumine. |

Muudatusettepanek 14

Artikli 5 lõige 1

1. Kui STECF hindab ICESi viimase aktuaalse aruande põhjal, et ühe kõnealuse merikeelevaru kalastussuremuse määr ületab aastas 0,14, ei tohi selle kalavaru lubatud kogupüük ületada sellist püügitaset, millega kaasneks ICESi viimase aktuaalse aruande alusel tehtud STECFi teadusliku hinnangu põhjal kalavarude kahanemine: a)20%-line kalastussuremus ühe aasta jooksul alates määruse kohaldamisest, võrreldes hinnangulise kalastussuremusega eelmisel aastal VII e piirkonna merikeelevarude puhul;b)35%-line kalastussuremus ühe aasta jooksul alates määruse rakendumisest, võrreldes hinnangulise kalastussuremusega eelmisel aastal VIII a ja VIII b piirkonna merikeelevarude puhul;. | 1. Lubatud kogupüük ei ületa püügitaset, mille kohta ICESi viimase aktuaalse aruande alusel tehtud STECFi teaduslik hinnang näitab, et sellega kaasneb täiskasvanud kalade hulga 15%-line suurenemine meres esimese aasta lõpuks alates määruse kohaldamisest, võrreldes kalade hulgaga, mis hinnanguliselt leidub meres kõnealuse aasta alguses. |

Muudatusettepanek 15

Artikli 5 lõige 2

2. Kui STECF hindab ICESi viimase aktuaalse aruande järgi, et ühe kõnealuse merikeelevaru kalastussuremuse määr aastas ei ületa või on võrdne 0,14-ga, fikseeritakse selle kalavaru lubatud kogupüük sellisel püügitasemel, mille tulemusena oleks ICESi viimase aktuaalse aruande alusel tehtud STECFi teadusliku hinnangu põhjal kalastussuremuse tasemed järgmised: a)aastas 0,11 lubatud kogupüügimäära rakendamise aasta jooksul, kui tegemist on VII e piirkonna merikeelevaruga;b)aastas 0,09 lubatud kogupüügimäära rakendamise aasta jooksul, kui tegemist on VIII a ja VIII b piirkonna merikeelevarudega. | 2. Nõukogu ei võta vastu lubatud kogupüügi määra, mille kohta STECF näeb ICESi viimast aruannet arvestades ette, et määra kohaldamise tulemusena oleks kalastussuremus asjassepuutuva aasta jooksul suurem kui järgmised väärtused: Biskaia lahe merikeel: 0,36; La Manche'i väina lääneosa merikeel: määrad tuleb kehtestada, võttes arvesse ICESi hinnangut pärast seda, kui praegu arvestusest välja jäävate riikide andmeseeriad on samuti integreeritud. |

Muudatusettepanek 16

Artikli 6 lõiked 1 ja 2

1. Käesoleva määruse esimese kohaldamisaasta jooksul kohaldatakse järgmisi reegleid: a)kui artikli 5 rakendamisega kaasneks lubatud kogupüügi määramine tasemel, mis oleks eelmise aasta omast rohkem kui 25% kõrgem, võtab nõukogu vastu lubatava kogupüügi määra, mis ei ole selle aasta omast üle 25% kõrgem;b)kui artikli 5 rakendamisega kaasneks lubatud kogupüügi määramine tasemel, mis oleks eelmise aasta omast rohkem kui 25% madalam, võtab nõukogu vastu lubatud kogupüügi määra, mis ei ole selle aasta omast üle 25% madalam. | |

2. Alates käesoleva määruse kohaldamise teisest aastast rakendatakse järgmisi reegleid: a)kui artikli 5 rakendamisega kaasneks lubatud kogupüügi määramine tasemel, mis oleks eelmise aasta omast rohkem kui 15% kõrgem, võtab nõukogu vastu lubatud kogupüügi määra, mis ei ole selle aasta omast üle 15% kõrgem;b)kui artikli 5 rakendamisega kaasneks lubatud kogupüügi määramine tasemel, mis oleks eelmise aasta omast rohkem kui 15% madalam, võtab nõukogu vastu lubatud kogupüügi määra, mis ei ole selle aasta omast üle 15% madalam. | 2. Alates käesoleva määruse kohaldamise esimesest aastast rakendatakse järgmisi reegleid: a)kui artikli 5 rakendamisega kaasneks lubatud kogupüügi määramine tasemel, mis oleks eelmise aasta omast rohkem kui 15% kõrgem, võtab nõukogu vastu lubatud kogupüügi määra, mis ei ole selle aasta omast üle 15% kõrgem;b)kui artikli 5 rakendamisega kaasneks lubatud kogupüügi määramine tasemel, mis oleks eelmise aasta omast rohkem kui 15% madalam, võtab nõukogu vastu lubatud kogupüügi määra, mis ei ole selle aasta omast üle 15% madalam. |

Muudatusettepanek 17

III peatükk

| See peatükk on kustutatud. |

Muudatusettepanek 18

Artikkel 16

Erandina komisjoni 22. septembri 1983. aasta määruse (EMÜ) nr 2807/83, milles sätestatakse liikmesriikide kalasaaki käsitleva teabe registreerimise üksikasjalikud eeskirjad, artikli 5 lõikest 2 on laeva pardal hoitava kala hinnangulise koguse lubatud kõikumise piir kilogrammides püügipäeviku andmete suhtes 5%. | Erandina komisjoni 22. septembri 1983. aasta määruse (EMÜ) nr 2807/83, milles sätestatakse liikmesriikide kalasaaki käsitleva teabe registreerimise üksikasjalikud eeskirjad, artikli 5 lõikest 2 on laeva pardal hoitava hinnangulise koguse lubatud piirmäära kõikumise eluskaalu piir kilogrammides püügipäeviku andmete suhtes 8%. Kui ühenduse õigusaktides ei ole ümberarvestuskoefitsienti sätestatud, kohaldatakse selle liikmesriigi vastuvõetud ümberarvestuskoefitsienti, mille lipu all laev sõidab. |

Muudatusettepanek 19

Artikkel 17

Liikmesriigi pädevad asutused hoolitsevad selle eest, et enne müüki kaalutaks mõne oksjonisaali kaalul kõiki üle 50-kilogrammiseid hariliku merikeele koguseid, mis on püütud ühes artiklis 1 nimetatud piirkondadest. | Liikmesriigi pädevad asutused hoolitsevad selle eest, et enne müüki kaalutaks mõne oksjonisaali kaalul kõiki üle 100-kilogrammiseid hariliku merikeele koguseid, mis on püütud ühes artiklis 1 nimetatud piirkondadest. |

Muudatusettepanek 20

Artikli 19 lõige 1

1. Liikmesriikide pädevad asutused võivad nõuda, et kõik artiklis 1 toodud geograafilistes piirkondades püütud ning esmakordselt selles liikmesriigis lossitud hariliku merikeele kogused, mis ületavad 50 kilogrammi, tuleb enne esimesest lossimissadamast edasi transportimist kaaluda. | 1. Liikmesriikide pädevad asutused võivad nõuda, et kõik artiklis 1 toodud geograafilistes piirkondades püütud ning esmakordselt selles liikmesriigis lossitud hariliku merikeele kogused, mis ületavad 100 kilogrammi, tuleb enne esimesest lossimissadamast edasi transportimist kaaluda. |

Muudatusettepanek 21

Artikli 19 lõige 2

2. Erandina määruse (EMÜ) nr 2847/93 artiklile 13 tuleb mujale kui lossimis- või impordikohta transporditavale hariliku merikeele kogusele, mis ületab 50 kilogrammi, lisada koopia ühest määruse (EMÜ) nr 2847/93 artikli 8 lõikes 1 toodud deklaratsioonidest, mis vastab transporditava merikeele kogustele. Määruse (EMÜ) nr 2847/93 artikli 13 lõike 4 punktis b toodud erandit ei kohaldata. | 2. Erandina määruse (EMÜ) nr 2847/93 artiklile 13 tuleb mujale kui lossimis- või impordikohta transporditavale hariliku merikeele kogusele, mis ületab 100 kilogrammi, lisada koopia ühest määruse (EMÜ) nr 2847/93 artikli 8 lõikes 1 toodud deklaratsioonidest, mis vastab transporditava merikeele kogustele. Määruse (EMÜ) nr 2847/93 artikli 13 lõike 4 punktis b toodud erandit ei kohaldata. |

Muudatusettepanek 22

Lisa

| See lisa on kustutatud. |

[1] ELTs seni avaldamata.

--------------------------------------------------